Ford-ovalen er et af verdens mest kendte varemærker og har været brugt i mere end 50 år. Den håndtegnede Ford oval går helt tilbage til begyndelsen af Ford-fabrikken, da Henry Ford's ingeniør assistent tegnede en stiliseret version af ordene "Ford Motor Company". Senere blev ovalen og logoet ad flere omgange ændret til det, som vi kender i dag. Den første Ford kom til Norden i 1904 og i 1919 etablerede Ford Motor Company en samlefabrik på Nørrebro i København. Her blev Nordeuropas Ford T-modeller samlet og sendt videre til de utålmodigt ventende markeder i Sverige, Norge, Finland, Tyskland og Polen.
En af de mange bemærkelsesværdige ting ved Ford T var blandt andet, at prisen faldt dramatisk med tiden. Takket være Henry Fords samlebåndsproduktion faldt en Ford T fra 5400 kroner i 1909 til 3500 kroner i 1914, hvilket jo betød, at endnu flere fik råd til at købe bil - også i Norden.